
ZAVOD ZA HITNU MEDICINU POŽEŠKO-SLAVONSKE ŽUPANIJE
POŽEGA, OSJEČKA 109

OIB 38110021935       tel.+385  34 316 430        mail: info@hitna-psz.hr 
IBAN: HR36 2500 0091 1013 5787 9  Hypo Alpe - Adria Bank d.d.

Požega, 25. studenog 2025.g.
DOKUMENTACIJA O NABAVI
u postupku jednostavne nabave lijekova i potrošnog medicinskog materijala za 2026.g.
1. OPĆI PODACI:
·  Naručitelj je Zavod za hitnu medicinu Požeško-slavonske županije, Osječka 109, 34000 Požega, OIB: 38110021935, tel: 034/316-429, 099/2177481 www.hitna-psz.hr, mail: slobodan.manovic@hitna-psz.hr. 
· Osoba ili služba zadužena za kontakt: Slobodan Manović, tel: 034/316-429, 099/2177481, mail: slobodan.manovic@hitna-psz.hr. 

· Evidencijski broj nabave: 01.1-2026
· Popis gospodarskih subjekata s kojima je naručitelj u sukobu interesa u smislu članka 13. Zakona o javnoj nabavi: nema
· Vrsta postupka nabave: jednostavna nabava
· Procijenjena vrijednost nabave: 25.000,00 eura bez PDV-a
· Vrsta ugovora o javnoj nabavi: Ugovor o nabavi robe – kupnja robe
· Navod o sklapanju ugovora o javnoj nabavi/okvirnom sporazumu: Zavod za hitnu medicinu Požeško-slavonske županije kao naručitelj provodi predmetni postupak jednostavne nabave s namjerom sklapanja ugovora o nabavi robe.

· Navod o provedbi elektroničke dražbe: Ne provodi se elektronička dražba.
2. PODACI O PREDMETU NABAVE:

· Opis predmeta nabave: Nabava lijekova i potrošnog medicinskog materijala za 2026.g.
· Količina predmeta nabave: okvirna količina – vidi troškovnik (ovisno o potrebama naručitelja). Ukoliko se u troškovniku određena stavka ponavlja, bez obzira na sve, molimo popuniti cjelokupan troškovnik kako bi sve stavke bile popunjene. Kako bi se izbjegao mogući utjecaj ponavljajućih stavki troškovnika na iznos konačne ponude, ponavljajuće stavke će se izuzeti iz računa ukupne vrijednosti ponude. 
· Posebna napomena: Naručitelj u određenim stavkama troškovnika upućuje na određene proizvode isključivo kako bi postavio standarde kvalitete koje proizvodi moraju zadovoljit. Potencijalni ponuditelji su pozvani nuditi ili spomenuti proizvod ili neki drugi jednakovrijedni. Pri tome je ponuditelj na poziv Naručitelja za taj proizvod dužan dokazati jednakovrijednost.
· Mjesto izvođenja radova, isporuke robe ili pružanja usluga: Požega i Pakrac
· Rok trajanja ugovora: od 01.01.2026. do 31.12.2026.g.
· Komunikacija: Potencijalni ponuditelji upite dostavljaju mailom, a Naručitelj na isti način odgovara. Iste odgovore objavljuje i na svojoj internet stranici na kojoj je objavljena cjelokupna natječajna dokumentacija kako bi i ostali potencijalni ponuditelji bili upućeni u aktualnosti nabave. 
Kako bi cjelokupan process nabave bio što jasniji, pregledniji i dostupniji svima, molimo sve zainteresirane gospodarske subjekte koji će potrencijalno imati upite da detaljno pregledaju Dokumentaciju o nabavi i troškovnike te nakon toga u jednom dokumentu daju sve svoje prijedloge za izmjenama, dopunama i promjenama, odnosno postave upite. 

3. RAZLOZI ISKLJUČENJA PONUDITELJA I DOKAZI:

3. Razlozi isključenja ponuditelja, te dokumenti kojima ponuditelj dokazuje da ne postoje razlozi za isključenje  

3.1. Naručitelj je obvezan isključiti ponuditelja iz postupka javne ako utvrdi da:

3.1.1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

a) sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

b) korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

c) prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

d) terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

e) pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

f) dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

Gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz točke 1. podtočaka od a) do f) ovoga stavka i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Naručitelj će isključiti gospodarskog subjekta u bilo kojem trenutku tijekom postupka javne nabave ako utvrdi da postoje gore navedene osnove za isključenje.

Razdoblje isključenja gospodarskog subjekta kod kojeg su ostvarene osnove za isključenje iz članka 251. stavka 1. ovoga Zakona iz postupka javne nabave je pet godina od dana pravomoćnosti presude, osim ako pravomoćnom presudom nije određeno drukčije.

Za potrebe utvrđivanja gore navedenog gospodarski subjekt u ponudi dostavlja:

kao preliminarni dokaz nepostojanja osnova za isključenje ispunjen obrazac Europske jedinstvene dokumentacije o nabavi (ESPD) Dio III. Osnove za isključenje, odjeljak A: Osnove povezane s kaznenim presudama za sve gospodarske subjekte koji predaju ponudu, odnosno za sve članove zajednice i podugovaratelje ili:
a) izvadak iz kaznene evidencije ili drugog odgovarajućeg registra ili, ako to nije moguće, 

b)  jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz članka 251. stavka 1. Zakona o javnoj nabavi

c) ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti iz točaka a). i b) ovog stavka ili ako ne obuhvaćaju sve okolnosti iz podtočke 3.1.1.1., oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.
Ako je ponuditelj dostavio ESPD obrazac, Naručitelj može prije donošenja Odluke zatražiti od ponuditelja koji je podnio ekonomski najpovoljniju ponudu da u primjerenom roku, ne kraćem od 5 dana, dostavi ažurirane popratne dokumente kojima dokazuje nepostojanje osnova za isključenje iz ove podtočke (navedeno pod a), b) i c)).

3.1.2. Ispunjene obveze plaćanja dospjelih poreznih obveza i obveza za mirovinsko i zdravstveno osiguranje

Naručitelj je obvezan isključiti gospodarskog subjekta iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili

2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, Naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

Za potrebe utvrđivanja gore navedenog gospodarski subjekt u ponudi dostavlja:

kao preliminarni dokaz nepostojanja ove osnove za isključenje ispunjen obrazac Europske jedinstvene dokumentacije o nabavi (ESPD) Dio III. Osnove za isključenje, odjeljak B: Osnove povezane s plaćanjem poreza ili doprinosa za socijalno osiguranje za sve gospodarske subjekte, odnosno za sve članove zajednice ponuditelja i podugovaratelje ili:
a) potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz članka 252. stavka 1. Zakona o javnoj nabavi.

b) ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti iz stavka 1. ovoga članka ili ako ne obuhvaćaju sve okolnosti iz članka 252. stavka 1. Zakona, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Ako je ponuditelj dostavio ESPD obrazac, Naručitelj može prije donošenja Odluke zatražiti od ponuditelja koji je podnio najpovoljniju ponudu da u primjerenom roku, ne kraćem od 5 dana, dostavi ažurirane popratne dokumente kojima dokazuje nepostojanje osnova za isključenje iz ove podtočke (navedno pod a) i b)).

3.2. Naručitelj može isključiti gospodarskog subjekta iz postupka javne nabave ako:
1. može na odgovarajući način dokazati kršenje primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredbama međunarodnog prava okoliša, socijalnog i radnog prava navedenim u Prilogu XI. Zakona o javnoj nabavi.

2. je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima.

Za potrebe utvrđivanja okolnosti iz točke 3.2. točka 2. ponuditelji dostavljaju ispunjenu Europsku jedinstvenu dokumentaciju o nabavi, Dio III. Osnove za isključenje, Odjeljak C: Osnove  povezane s insolventnošću, sukobima interesa ili poslovnim prekršajem – u dijelu koji se odnosi na gore navedenu osnovu za isključenje ili 

· Izvadak iz sudskog registra ili potvrdu trgovačkog suda ili drugog nadležnog tijela u državi poslovnog nastana gospodarskog subjekta kojim se dokazuje da ne postoje navedene osnove za isključenje.
Ako je ponuditelj dostavio ispunjeni ESPD obrazac, Naručitelj može prije donošenja odluke u postupku javne nabave od ponuditelja koji je podnio najpovoljniju ponudu zatražiti da u primjerenom roku, ne kraćem od 5 dana, dostavi ažurirane popratne dokumente (gore navedeni Izvadak ili određenu potvrdu).
Ako se u državi poslovnog nastana gospodarskog subjekta ne izdaju takvi dokumenti ili ako ne obuhvaćaju sve okolnosti, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

 Izvadak iz sudskog, obrtnog, strukovnog ili drugog odgovarajućeg registra države sjedišta kojim ponuditelj dokazuje upis u sudski, obrtni, strukovni ili drugi odgovarajući registar države sjedišta, a ako se oni ne izdaju u državi sjedišta, ponuditelj može dostaviti izjavu s ovjerom potpisa kod nadležnog tijela. 

3. može dokazati odgovarajućim sredstvima da je gospodarski subjekt kriv za teški profesionalni propust koji dovodi u pitanje njegov integritet.

4. ima dovoljno vjerojatnih pokazatelja da zaključi da je gospodarski subjekt sklopio sporazum s drugim gospodarskim subjektima kojem je cilj narušavanje tržišnog natjecanja.

5. je gospodarski subjekt kriv za ozbiljno pogrešno prikazivanje činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti popratne dokumente u skladu s pododjeljkom 1. odjeljkom C Poglavlja 4 Zakona o javnoj nabavi – Kriteriji za kvalitativni odabir gospodarskog subjekta, ili

6. je gospodarski subjekt pokušao na nepropisan način utjecati na postupak odlučivanja javnog naručitelja, doći do povjerljivih podataka koji bi mu mogli omogućiti nepoštenu prednost u postupku nabave ili je iz nemara dostavio pogrešnu informaciju koja može imati materijalni utjecaj na odluke koje se tiču isključenja, odabira gospodarskog subjekta ili dodjele ugovora.

Iznimno, javni naručitelj može, ako je tako odredio u dokumentaciji o nabavi, odustati od isključenja gospodarskog subjekta u slučaju 2. ovoga članka ako utvrdi da će taj gospodarski subjekt biti sposoban izvršiti ugovor o javnoj nabavi, uzimajući u obzir primjenjiva nacionalna pravila i mjere za nastavak poslovanja.

U slučaju postojanja sumnje u istinitost podataka dostavljenih od strane gospodarskog subjekta sukladno točki 3. ove Dokumentacije o nabavi, Naručitelj može dostavljene podatke provjeriti kod izdavatelja dokumenta, nadležnog tijela ili treće strane koja ima saznanja o relevantnim činjenicama, osim u slučaju ako je gospodarski subjekt upisan u službeni popis odobrenih gospodarskih subjekata sukladno članku 279. Zakona o javnoj nabavi.
4. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)
4.1. Sposobnost za obavljanje profesionalne djelatnosti

Gospodarski subjekt mora dokazati svoj upis u sudski, obrtni, strukovni ili drugi odgovarajući registar u državi njegova poslovnog nastana.

Za potrebe utvrđivanja gore navedenog gospodarski subjekt u ponudi dostavlja:

kao preliminarni dokaz sposobnosti ispunjen obrazac Europske jedinstvene dokumentacije o nabavi (ESPD) Dio IV. Kriteriji za odabir gospodarskog subjekta, odjeljak A: Sposobnost za obavljanje profesionalne djelatnosti ili

· izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.
Profesionalna sposobnost gospodarskog subjekta ne može se dokazati oslanjajući se na sposobnost drugog gospodarskog subjekta pa ni podugovaratelja.

Ukoliko je ponuditelj dostavio ispunjeni ESPD obrazac, Naručitelj može prije donošenja Odluke zatražiti od ponuditelja koji je podnio ekonomski najpovoljniju ponudu da u primjerenom roku, ne kraćem od 5 dana, dostavi ažurirane popratne dokumente kojima dokazuje postojanje sposobnosti iz ove podtočke (gore navedeni Izvadak).

5. PODACI PO PONUDI:

5.1. Sadržaj ponude:


- Popunjeni ponudbeni list (prilog br.1)

- Potpisanu izjavu o integritetu i prihvaćanju svih bitnih općih i posebnih uvjeta ugovora i izvršenjem predmeta nabave (prilog br. 2)

- Dokumenti kojima ponuditelj dokazuje da ne postoje obvezni razlozi isključenja navedeni u točki 3.1. dokumentacije o nabavi te dokumenti kojima ponuditelj dokazuje sposobnost iz točke 4.1. (ESPD obrazac)

- Popunjena specifikacija-troškovnik, (prilog br. 3)
5.2. Način izrade ponude:

-  Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

-  Ponuda se uvezuje na način da se onemogući naknadno vađenje ili umetanje listova.

-  Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova.

-  Dijelove koji ne mogu biti uvezani ponuditelj obilježava nazivom i navodi u sadržaju ponude kao dio ponude.

-  Ako je ponuda izrađena od više dijelova ponuditelj mora u sadržaju ponude navesti od koliko se dijelova ponuda sastoji.

-  Stranice ponude se označavaju brojem na način da je vidljiv redni broj stranice i ukupan broj stranica ponude (npr. 1/25). Kada je ponuda izrađena od više dijelova, stranice se označavaju na način da svaki slijedeći dio započinje rednim brojem koji se nastavlja na redni broj stranice kojim završava prethodni dio. Ako je dio ponude izvorno numeriran  ponuditelj ne mora taj dio ponude ponovno numerirati.

 
-  Ponude se pišu neizbrisivom tintom.

-  Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.
5.3. Način određivanja cijene ponude i paritet:

· Cijena ponude izražava se u eurima.

· Cijene će tijekom ugovornog razdoblja biti fiksne.

· Cijena ponude piše se brojkom.

· U cijenu ponude s porezom na dodanu vrijednost moraju biti uračunati svi troškovi i popusti. 

- Rok, način i uvjeti plaćanja: Plaćanje je u roku 15 dana od dana isporuke robe.
Plaćanje se obavlja na žiro račun ponuditelja. Iznimno, u slučaju podizvoditelja naručitelj obavezno obavlja neposredna plaćanja podizvoditelju za ovjereni i uredno obavljeni dio predmeta nabave, sukladno članku 223. Zakona o javnoj nabavi.
- Kriterij za odabir: najniža cijena

      - Jezik  i pismo: Ponuda i svi dijelovi ponude se izrađuje na hrvatskom jeziku i latiničnom pismu.

 - Rok valjanosti ponude: minimalno 30 dana 

5.4. Dostava i otvaranje ponuda:
· Ponuda se u zatvorenoj omotnici dostavlja na adresu naručitelja navedenu u dokumentaciji o nabavi preporučeno poštom ili osobno.
· Na omotnici mora biti naznačeno:
· Naziv i adresa naručitelja
· Naziv i adresa ponuditelja
· Evidencijski broj nabave
· Naziv predmeta nabave
· Naznaka “ne otvaraj”.
· Datum, vrijeme i mjesto dostave ponuda, 09. prosinca 2025.g. u 14.30 sati na urudžbeni zapisnik Zavoda za hitnu medicine Požeško-slavonske županije, Osječka 109. 
· Datum, vrijeme i mjesto otvaranja ponuda: 09. prosinca 2025.g. u 14.30 sati, Zavod za hitnu medicinu Požeško-slavonske županije, Osječka 109. Otvaranje nije javno.
6. BITNI UVJETI UGOVORA I PRIJEDLOG UGOVORA O JAVNOJ NABAVI ROBE:

Ugovor će se zaključiti sukladno dokumentaciji o nabavi i ponudi. 
Odredbe ugovora koje se odnose na podizvoditelje
 
(1) Gospodarski subjekti koji namjeravaju dati dio ugovora o javnoj nabavi u podugovor jednom ili više podizvoditelja dužni su u ponudi navesti sljedeće podatke:

– naziv ili tvrtku, sjedište, OIB (ili nacionalni identifikacijski broj prema zemlji sjedišta gospodarskog subjekta, ako je primjenjivo) i broj računa podizvoditelja, i

– predmet, količinu, vrijednost podugovora i postotni dio ugovora o javnoj nabavi koji se daje u podugovor.

(2) Ako je odabrani ponuditelj dio ugovora o javnoj nabavi dao u podugovor, podaci iz stavka 1. ovoga članka moraju biti navedeni u ugovoru o javnoj nabavi.

(3) Javni naručitelj obvezan je neposredno plaćati podizvoditelju za izvedene radove, isporučenu robu ili pružene usluge.

(4) Odabrani ponuditelj mora svom računu, odnosno situaciji priložiti račune, odnosno situacije svojih podizvoditelja koje je prethodno potvrdio.

(5) Odabrani ponuditelj može tijekom izvršenja ugovora o javnoj nabavi od javnog naručitelja zahtijevati:

– promjenu podizvoditelja za onaj dio ugovora o javnoj nabavi koji je prethodno dao u podugovor,

– preuzimanje izvršenja dijela ugovora o javnoj nabavi koji je prethodno dao u podugovor,

– uvođenje jednog ili više novih podizvoditelja čiji ukupni udio ne smije prijeći 30% vrijednosti ugovora o javnoj nabavi neovisno o tome je li prethodno dao dio ugovora o javnoj nabavi u podugovor ili ne.

(6) Uz zahtjev iz stavka 5. podstavaka 1. i 3. ovoga članka, odabrani ponuditelj mora javnom naručitelju dostaviti podatke iz stavka 1. ovoga članka za novog podizvoditelja.

(7) Javni naručitelj može, prije odobravanja zahtjeva iz stavka 5. ovoga članka, od odabranog ponuditelja zatražiti važeće dokumente kojima se dokazuje da novi podizvoditelj ispunjava:

– uvjete iz članka 3.1.1, 3.1.2., 3.1.3, 4.1 te  4.2. ako se odabrani ponuditelj u postupku javne nabave za potrebe dokazivanja tehničke i stručne sposobnosti oslonio na sposobnost podizvoditelja kojeg mijenja,
 (8) Iznimno, ako zbog opravdanih razloga vezanih za specifične uvjete izvršenja ugovora o javnoj nabavi odredba stavka 4. ovoga članka nije primjenjiva, javni naručitelj obvezan je u dokumentaciji o nabavi navesti da nema obvezu neposrednog plaćanja podizvoditelju.

(9) Sudjelovanje podizvoditelja ne utječe na odgovornost odabranog ponuditelja za izvršenje ugovora o javnoj nabavi.
7. OSTALE ODREDBE:

· Rok za donošenje odluke o odabiru: 15 dana
Datum slanja poziva na nadmetanje: 25. studenog 2025.g.









Stručno povjerenstvo
NARUČITELJ: ZAVOD ZA HITNU MEDICINU

POŽEŠKO-SLAVONSKE ŽUPANIJE, M. Gupca 10, POŽEGA
PRILOG br. 1. 

Ponudbeni list 

predmet nabave: lijekovi i potrošni medicinski materijal za 2026.g.
1. Naziv i sjedište naručitelja: Zavod za hitnu medicine Požeško-slavonske županije, M. Gupca 10, Požega
2. Naziv i sjedište ponuditelja ________________________________________________

- adresa ___________________________________________________________

- OIB  _________________ - broj računa ________________________________

- adresa za dostavu pošte______________________________________________

- adresa e-pošte _____________________________________________________

- kontakt osoba ponuditelja ___________________________________________

- broj telefona ___________________ - broj faksa  ________________________

Napomena za zajednicu ponuditelja:  

- ponudbeni list obvezno sadržava sve podatke navedene u točki 2. za sve članove zajednice ponuditelja

- nositelj zajedničke ponude zadužen za komunikaciju s naručiteljem ________________

________________________________________________________________________

3. Podaci o podizvoditeljima i podaci o dijelu ugovora o javnoj nabavi, ako se dio ugovora o javnoj nabavi daje u podugovor ____________________________________________

4. Cijena ponude bez poreza na dodanu vrijednost __________________________

5. Iznos poreza na dodanu vrijednost ____________________________________

6. Cijena ponude s porezom na dodanu vrijednost __________________________

Napomena:

Ponuditelj koji nije u sustavu PDV-a upisuje istu cijenu navedenu pod točkom 4.

7. Rok plaćanja:  __________________________

8. Rok valjanosti ponude ____________________                              

Datum  ___________________                      

                        MP   _________________________________




       


 (ovlaštena/odgovorna osoba ponuditelja)

NARUČITELJ: ZAVOD ZA HITNU MEDICINU

POŽEŠKO-SLAVONSKE ŽUPANIJE, M. Gupca 10, POŽEGA

PRILOG br. 2. 

I Z J A V A

________________________________________________________________________

(ime, prezime, OIB)

kao ovlaštena/odgovorna osoba ponuditelja ________________________________________________________________________

(naziv, sjedište, OIB)

u predmetu bagatelne nabave lijekova i potrošnog medicinskog materijala za 2026.g.
- jamčimo za korektnost u predmetnom postupku,

- jamčimo za izostanak bilo kakve zabranjene prakse u vezi s predmetnim postupkom javne nabave, a koje obuhvaća radnje korupcije ili prijevare, nuđenja, davanja ili obećavanja neke neprilične prednosti koja može utjecati na djelovanje bilo kojeg djelatnika te

- potvrđujemo kako smo pročitali, proučili i suglasni smo s bitnim općim i posebnim uvjetima i izvršenjem predmeta nabave kako je navedeno u dokumentaciji o nabavi.


MP
_____________________________________




    (ovlaštena/odgovorna osoba ponuditelja)

U ________________, ______________ 

              (mjesto)                   (datum)

